શહેરના લક્ષ્મીવાડીમાં રહેતા અને ઘર નીચે જ રસકુંજ જવેલર્સ નામે ફેન્સી દાગીના બનાવવાનું મજૂરીકામ કરતા અલ્પેશભાઈ ભરતભાઈ બારભાયા નામના સોની વેપારીએ ભક્તિનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓની નીચે ૮ કારીગરો કામ કરે છે જેમાં છેલ્લા ત્રણેક વર્ષથી વાણિયાવાડીમાં રહેતા હિરેનભાઈ અશ્વિનભાઈ આડેસરા નામના સોની કારીગર પણ તેઓની પાસેથી સોની લઇ જઈ દાગીના બનાવવાનું મજૂરીકામ કરતા હતા ફરિયાદી પોતે જુદા જુદા વેપારીઓ પાસેથી ફાઈન સોનુ લઇ આવી ફેન્સી દાગીના બનાવતા હતા અને થોડું કામ હિરેનભાઈ આડેસરાને પણ આપતા હતા ગત તારીખ ૮ સપ્ટેમ્બરથી ૪ ઓક્ટોબર સુધીમાં હિરેનભાઈને ૯૯૦ ગ્રામ અને ૮૧૦ મિલીગ્રામ સોનુ જેની કિંમત ૩૭,૧૫,૫૩૭ રુપિયા થાય છે તે સોનુ દાગીના બનાવવા માટે લઇ ગયા હતા જે પૈકી ૧૮૦ ગ્રામ અને ૩૫૦ મિલીગ્રામ જેની કિંમત ૬,૭૮,૫૩૭ રુપિયા થાય છે તે સોનાના દાગીના તેઓ બનાવીને જમા કરાવી ગયા હતા બાકીના ૩૦,૩૭,૦૦૦ રુપિયાનું ૮૧૦ ગ્રામ અને ૪૬૦ મિલીગ્રામ સોનુ તેઓ પાસે જ હતું હિરેનભાઈ આડેસરાને જયારે તેઓ સોનુ આપતા ત્યારે તેની કાચી નોંધ ફરિયાદી કરતા હતા અને તેઓના સીસીટીવી ફૂટેજ પણ રાખ્યા હતા ગત તારીખ ૪ ઓકકટોબર પછી ૩૦,૩૭,૦૦૦ રુપિયાનું ફાઈન સોનુ કે દાગીના જમા નહિ કરાવતા તેઓએ હિરેનભાઈને ફોન કરતા ફોન પણ સતત સ્વીચ ઓફ આવતો હતો જેથી તેમના ઘરે તપાસ કરતા તેઓ મળી આવેલ નહીં જેથી આ હિરેનભાઈ ૩ વર્ષમાં ધંધામાં વિશ્વાસ કેળવી દાગીના બનાવવા લઇ જઈ ૩૦.૩૭ લાખનો સોનુ લઇ ભૂગર્ભમાં ઉતરી જતા છેતરપિંડી અંગે ફરિયાદ નોંધાવતા પીએસઆઇ ડી એ ધાંધલ્યા અને તેમની ટીમે તપાસ હાથ ધરી છે.